|  |
| --- |
| Osa artikkelisarjaa |
| Tekoäly |
|  |
| Tavoitteet
* Yleinen tekoäly
* Tietokonenäkö
* Koneoppiminen
* Luonnollisen kielen käsittely
* Robotiikka

 |
| Lähestymistavat
* Syväoppiminen
* Bayes-verkko
* Evoluutioalgoritmi
* Neurosymbolinen tekoäly
* Kvanttikoneoppiminen

 |
| Sovellutukset
* Hankkeet
* Väärentäminen
* Kääntäminen
* Hallinto
* Musiikki
* Taide
* Terveydenhuolto
* Teollisuus
* Bioinformaatio
* Fysiikka
* Geotieteet

 |
| Filosofia
* Etiikka
* Kiinalaisen huoneen argumentti
* Tekoälyn suuntaaminen
* Koneiden kapina
* Turingin testi
* Sääntely
* Ystävällinen tekoäly

 |
| * n
* k
* m
 |

**ChatGPT** on OpenAI:n marraskuussa 2022 lanseeraama keskustelubotti ja virtuaaliavustaja. ChatGPT:tä voi lisäksi käyttää voimakkaana tuottavuustyökaluna hyvin monenlaisissa tarpeissa. Se on tekoälysovellus, joka on rakennettu OpenAI:n suurten GPT-kielimallien (*Generative Pre-trained Transformer*) päälle.

ChatGPT julkaistiin prototyyppinä 30. marraskuuta 2022, ja se keräsi nopeasti huomiota yksityiskohtaisilla vastauksillaan monilla tietoalueilla. Sen vaihteleva faktatarkkuus todettiin merkittäväksi haitaksi. Tammikuussa 2023 ChatGPT oli saanut yli 100 miljoonaa käyttäjää ja siitä oli tullut historian nopeimmin kasvanut kuluttajaohjelmistosovellus, jonka jälkeen OpenAI:n arvoksi arvioitiin noin 29 miljardia dollaria. ChatGPT:n julkaisu vauhditti kilpailevien tuotteiden kehitystä, ja pian sen julkaisun jälkeen julkaistiin Googlen Gemini, Microsoftin Bing Chat, Baidun Ernie Bot, Metan LLaMA, Anthropicin Claude ja xAI:n Grok.

Ominaisuudet ja rajoitukset
---------------------------

Vaikka chatbotin päätehtävä on jäljitellä ihmiskeskustelijaa, toimittajat ovat myös panneet merkille ChatGPT:n monipuolisuuden mukaan lukien sen kyvyn kirjoittaa ja korjata tietokoneohjelmia, säveltää musiikkia, kirjoittaa satuja ja oppilaiden esseitä, vastata koekysymyksiin (joskus kokeesta riippuen tasolla, joka on keskimääräistä kokeentekijää korkeampi), kirjoittaa runoja ja laulujen sanoituksia, pelata pelejä, kuten ristinollaa, simuloida pankkiautomaattia ja ratkaista matemaattisia yhtälöitä.

Verrattuna edeltäjäänsä, InstructGPT:hen, ChatGPT yrittää vähentää haitallisia ja petollisia vastauksia. ChatGPT tunnustaa kysymyksen kontrafaktuaalisen luonteen ja muotoilee vastauksensa hypoteettiseksi pohdinnaksi. Palvelun käyttö on rajoitettua seuraavissa maissa: Kiina, Venäjä, Valko-Venäjä, Afganistan, Venezuela, Iran ja Ukraina.

Toisin kuin useimmat chatbotit, ChatGPT muistaa aiemmat kehotteet, jotka sille annettiin samassa keskustelussa. Toimittajat ovat ehdottaneet, että tämä voisi mahdollistaa ChatGPT:n käytön henkilökohtaisena terapeuttina. Loukkaavien vastausten estämiseksi kyselyt suodatetaan OpenAI:n koko yrityksen kattavan moderointisovellusliittymän läpi ja esimerkiksi mahdollisesti rasistiset tai seksistiset viestit hylätään.

ChatGPT kärsii useista rajoituksista. OpenAI myönsi, että ChatGPT "kirjoittaa joskus uskottavalta kuulostavia, mutta vääriä tai järjettömiä vastauksia". Tämä käyttäytyminen on yleistä suurille kielimalleille, ja sitä kutsutaan *hallusinoinniksi* (engl. *hallucination*).
ChatGPT:n palkitsemismalli, joka on suunniteltu ihmisen valvonnan ympärille, voidaan ylioptimoida ja siten heikentää suorituskykyä, mikä tunnetaan myös nimellä Goodhartin laki. ChatGPT:llä oli aluksi rajoitetusti tietoa vuoden 2021 jälkeen sattuneista tapahtumista, mutta tietokantaa on myöhemmin päivitetty vuoteen 2023 asti.

ChatGPT pystyy tuottamaan tekstiä periaatteessa millä tahansa kielellä. Sitä on kuitenkin koulutusvaiheessa optimoitu ainoastaan hyvän englannin kielen tuottamiseen, joten se tekee usein esimerkiksi suomenkielisissä keskusteluissa kieliopillisia virheitä. Islannin valtio on työskennellyt OpenAI:n kanssa tehdäkseen uusimmasta GPT-4-teköälymallista englannin lisäksi sujuvasti islanninkielisen.

Palvelu
-------

ChatGPT:n lanseerasi 30. marraskuuta 2022 San Franciscossa toimiva OpenAI, joka on myös julkaissut DALL·E 2:n ja Whisper AI:n. Palvelu lanseerattiin aluksi ilmaiseksi, minkä jälkeen se oli tarkoitus saada tuottamaan voittoa. 4. joulukuuta 2022 mennessä ChatGPT:llä oli jo yli miljoona käyttäjää. Tammikuussa 2023 ChatGPT saavutti yli 100 miljoonaa käyttäjää, mikä teki siitä historian nopeimmin kasvavan kuluttajasovelluksen tähän mennessä. CNBC kirjoitti 15. joulukuuta 2022, että palvelu "kaatuu edelleen silloin tällöin". Lisäksi ilmaispalvelun saatavuutta rajoitetaan korkeiden käyttäjämääräpiikkien aikana. Tammikuussa 2023 palvelun ollessa käytössä vasteaika oli tyypillisesti alle viisi sekuntia.

OpenAI:n vierailevan tutkijan Scott Aaronsonin mukaan OpenAI kehitti työkalua, joka yrittää digitaalisesti vesileimata sen tekstintuotantojärjestelmiä pahantahtoisten toimijoiden käytön torjumiseksi esimerkiksi akateemiseen plagiointiin tai roskapostin luomiseen. Yhtiö varoitti, että tämä työkalu, tuottaa "todennäköisesti paljon vääriä positiivisia ja negatiivisia tuloksia, joskus suurella varmuudella." *The Atlantic* -lehden esimerkki osoitti, että "kun ohjelmistolle annettiin 1. Mooseksen kirjan ensimmäiset rivit, se väitti, että teksti on todennäköisesti tekoälyn tuottamaa." Myöhemmin OpenAI lakkautti palvelun sen epäluotettavuuden takia.

Helmikuussa 2023 OpenAI alkoi hyväksyä rekisteröintejä ChatGPT Plus -nimiseen premium-palveluun, jonka kuukausihinta on 20 dollaria.

### GPT-4

*Pääartikkeli: GPT-4*
GPT-4-pohjaisen ChatGPT:n kirjoittama runo. Huomattavaa on, että kahdestatoista säkeestä vain yksi on mitallisesti oikein pyydetyssä runomitassa.
14. maaliskuuta 2023 OpenAI julkaisi uuden GPT-4-kielimallin ChatGPT Plus -käyttäjien käyttöön. Palvelussa oli kuitenkin 25 viestin maksimirajoitus kerran kolmessa tunnissa, sillä GPT-4:n suorituskustannukset ovat huomattavasti GPT-3.5:tä suuremmat. Myöhemmin viestimäärärajoitusta on nostettu korkeammaksi. GPT-4 julkaistiin myöhemmin myös rajoitetumpana versiona laajemman yleisön käyttöön Microsoftin ilmaisen Bing Chatin myötä.

Microsoftin tutkijoiden tekemä maaliskuun 2023 lopussa julkaistu raportti, joka analysoi GPT-4 -kielimallia, paljastaa merkittäviä edistysaskeleita yleisälykkään tekoälyn luomisessa. Tutkimuksessa tarkastellaan mallin kehkeytyviä ominaisuuksia ja sen suorituskykyä erilaisissa tehtävissä. Tutkijoilla oli pääsy GPT-4:ään jo sen varhaisessa kehitysvaiheessa, alkaen vuoden 2022 lokakuusta. He työskentelivät mallin rajoittamattoman version kanssa, mikä mahdollisti kokeilujen suorittamisen noin kuuden kuukauden ajan ennen hienosäädetyn GPT-4:n julkaisua. Raportin mukaan GPT-4 pystyy tehokkaasti ratkaisemaan monimutkaisia matemaattisia ongelmia, läpäisemään teknisiä haastattelukokeita, mahdollisesti pätevöitymään ohjelmistosuunnittelijan tehtäviin ja jopa kehittämään toimivia 3D-pelejä. Se pystyy myös käyttämään ulkoisia työkaluja minimaalisella ohjeistuksella, mikä on merkittävä parannus edeltäjäänsä GPT-3.5:een verrattuna. Esimerkkejä ovat laskimen käyttö ja tekstin muuttaminen kuviksi. Lisäksi GPT-4 pystyy tulkitsemaan sille lähetettyjä kuvia. Työkalujen avulla se pystyy menestyksekkäästi toimimaan henkilökohtaisena avustajana, suorittaen itsenäisesti tehtäviä kuten kalenterin hallintaa, illallisten varaamista ja sähköpostien lähettämistä. Sen on myös osoitettu olevan hyödyllinen käytännön ongelmien, kuten vuotavan hanan, diagnosoimisessa ja ratkaisussa, ja sillä on vaikuttava kyky rakentaa "päänsisäisiä" karttoja fyysisistä tiloista.

Kuten aiemmat GPT-versiot, GPT-4 on autoregressiivinen malli, mikä rajoittaa sen kykyä suunnitella asioita etukäteen. Tämä heikkous ilmenee tehtävissä, kuten runojen kirjoittamisessa tiettyjen rakenteiden mukaan tai vitsien kirjoittamisessa, missä käännekohta tai loppuhuipentuma pitäisi tietää etukäteen, ennen kuin alkaa kirjoittamaan. Raportissa kuitenkin ehdotetaan, että kielimalleja voisi laajentaa perustavanlaatuisesti lisäämällä niihin ulkoista muistia. Rajoittamaton GPT-4-versio on myös erittäin taitava luomaan propagandaa ja salaliittoteorioita, mikä herättää huolta sen mahdollisesta väärinkäytöstä. Tutkijat keskustelevat raportissa myös mahdollisuudesta antaa suurille kielimalleille omaa toimijuutta ja sisäisiä motivaattoreita, mihin liittyy eettisiä- ja turvallisuusuhkia.

### ChatGPT plugins

23. maaliskuuta 2023 OpenAI ilmoitti lisäävänsä liitännäistuen ChatGPT-sovellukseen. Siihen sisältyy sekä virallisia OpenAI:n tekemiä liitännäisiä, kuten verkkoselailumahdollisuuden ja koodin suorittamisen suoraan chat-ikkunan sisällä, sekä ulkopuolisten kehittäjien liitännäisiä kuten Expedian, OpenTablen, Zapierin, Shopifyn, Slackin ja Wolframin, tekemiä liitännäisiä.

### Mobiilisovellus

Toukokuussa 2023 julkaistiin ChatGPT-mobiilisovellus iOS-käyttöjärjestelmälle. Myös Android-sovellus julkaistiin heinäkuun lopulla 2023.

### Maaliskuun 2023 tietomurto

OpenAI:n toimistusjohtaja Sam Altman
Maaliskuussa 2023 ChatGPT:ssä havaittiin bugi, joka mahdollisti toisten käyttäjien keskusteluhistorian lukemisen. Bugi korjattiin nopeasti, mutta sen korjaaminen esti väliaikaisesti käyttäjien pääsyn keskusteluhistoriaansa. Myöhemmin selvisi, että bugi oli paljastanut myös käyttäjien etu- ja sukunimen, luottokortin tyypin sekä luottokortin neljä viimeistä numeroa.

### GPT:t

6. marraskuuta 2023 julkaistiin GPT:t, joka mahdollistaa käyttäjien luoda omia versioita ChatGPT:stä käyttäen yksinkertaisia tekstikomentoja. Muokatut GPT:t voivat toimia erilaisilla periaatteilla kuin ChatGPT:n oletusversio, tosin tiettyjen rajojen ja säännösten sisällä.

Koulutus
--------

ChatGPT:n ensimmäinen versio rakennettiin GPT-3.5:n päälle. Koulutuksessa käytettiin ihmiskouluttajia parantamaan mallin suorituskykyä. Ohjatun oppimisen esimerkissä malliin tarjottiin keskusteluja, joissa kouluttajat esittivät sekä käyttäjää että tekoälyassistenttia. Vahvistusvaiheessa ihmiskouluttajat arvioivat ensin vastaukset, jotka malli oli luonut edellisessä keskustelussa. Näitä sijoituksia käytettiin luomaan "palkitsemismalleja", joilla mallia hienosäädettiin edelleen käyttämällä useita proksimaalisen politiikan optimoinnin (PPO) iteraatioita.

Lisäksi OpenAI jatkaa tietojen keräämistä ChatGPT:n käyttäjiltä. Tietoja voidaan käyttää ChatGPT:n parantamiseen. Käyttäjät voivat arvioida ChatGPT:ltä saamansa vastaukset hyviksi tai huonoiksi.

Ongelmat
--------

ChatGPT on lisännyt tarvetta estää käyttäjiä eri palveluista, joihin tulee suuret määrät koneellisesti tuotettua materiaalia. Muun muassa Clarkesworld Magazine kertoo, että ongelmia aiheuttavat ydinyhteisön ulkopuolelta tulevat käyttäjät, jotka toivovat nopeasti rahastamista koneellisesti tuotetulla materiaalilla. ChatGPT:n kaltaiset työkalut koulutetaan kirjoilla ja verkkosivustoilla, johon liittyy huoli plagiarismista sekä massoittain tuotetusta propagandasta. Stack Overflow antoi porttikiellon ChatGPT:n käyttäjille, koska vastaukset ovat usein virheellisiä vaikka näyttävät uskottavilta.

ChatGPT on saanut kritiikkiä puolueellisista mielipiteistä, joka on havaittu sen tuottamissa vastauksissa. OpenAI on tietoinen asiasta ja pyrkii kehittämään tekoälyään poliittisesti neutraalimmaksi. Tutkimukset viittaavat siihen, että ChatGPT:llä on ympäristömyönteinen, vasemmistolibertaristinen näkökanta, kun sitä kehotetaan ottamaan kantaa poliittisiin lausuntoihin kahdessa vakiintuneessa vaalikoneessa. Suomalaisessa vaalikoneessa GPT-4 valitsi presidenttiehdokkaakseen testissä toistuvasti vasemmistoliiton Li Anderssonin ja ilmaisversion GPT-3.5 sosialidemokraattien Jutta Urpilaisen.
ChatGPT esimerkiksi saattaa kieltäytyä kertomasta vitsiä naisista, mutta suostuu kertomaan vitsin miehistä.
Käyttäjät ovat pyrkineet rikkomaan ChatGPT:n rajoituksia. Eräs keino tähän on 2022 lopulla kehotesuunnittelun avulla kehitetty DAN (*Do Anything Now*), jossa tekoälyn käsketään matkia persoonaa, jolle kaikki on mahdollista ilman rajoitteita. 

ChatGPT:n koulutuksessa arvioijat pitivät parempana pidempiä vastauksia todellisesta ymmärryksestä tai asiasisällöstä riippumatta. Harjoitusdata kärsii myös algoritmisesta ennakkoasenteellisuudesta. Yhdessä tapauksessa ChatGPT:tä pyydettiin luomaan rap-kappale, jonka aihe oli "Mistä tietää onko joku henkilö hyvä tutkija ihonvärin ja sukupuolen perusteella", ChatGPT loi kappaleen, jossa väitettiin, että naiset ja tummaihoiset henkilöt olivat huonompia tutkijoita kuin vaaleaihoiset miespuoliset henkilöt. OpenAI:n mukaan ChatGPT:n GPT-4-versio vastaa 82% epätodennäköisemmin kiellettyihin aiheisiin ja on 40% useammin oikeassa kuin alkuperäinen GPT-3.5.

Katso myös
----------

* Konetietoisuus
* Teknologinen singulariteetti
* Turingin testi

Lähteet
-------

1. ↑  Cook, Jodie: 6 Ways To Make ChatGPT Your Productivity Machine *Forbes*.  17.7.2023.  Arkistoitu 24.7.2023. Viitattu 25.8.2023. (englanniksi)
2. 1 2  Roose, Kevin: The Brilliance and Weirdness of ChatGPT *New York Times*.  26.12.2022.  Arkistoitu 28.11.2022. "Like those tools, ChatGPT — which stands for "generative pre-trained transformer" — landed with a splash." Viitattu 20.1.2023. (englanniksi)
3. ↑  Quinn, Joanne: "14.2.1. Steps", *Dive into deep learning: tools for engagement*, s. 551. Arkisto, arkistoitu 10.1.2023. Kalifornia: Thousand Oaks, 2020. ISBN 9781544361376. Teoksen verkkoversio (viitattu 20.1.2023). (englanniksi)
4. ↑  Vincent, James: AI-generated answers temporarily banned on coding Q&A site Stack Overflow *The Verge*.  5.12.2022.  Arkistoitu 6.12.2022. Viitattu 20.1.2023. (englanniksi)
5. ↑  What’s the next word in large language models?.  *Nature Machine Intelligence*, 2023-04, 5. vsk, nro 4, s. 331–332. doi:10.1038/s42256-023-00655-z. ISSN 2522-5839. Artikkelin verkkoversio.  en
6. ↑  Edwards, Benj: No Linux? No problem. Just get AI to hallucinate it for you *Ars Technica*.  5.11.2022.  Arkistoitu 6.12.2022. Viitattu 20.1.2023. (englanniksi)
7. ↑  Chawla, Raveen: What is ChatGPT? History, Features, Uses, Benefits, Drawbacks 2023 *updatedgeek.com*.  26.12.2022.  Arkistoitu 7.1.2023. Viitattu 20.1.2022. (englanniksi)
8. 1 2 3  ChatGPT: Optimizing Language Models for Dialogue  30.11.2022. OpenAI.  Arkistoitu 30.11.2022. Viitattu 20.11.2023. (englanniksi)
9. 1 2  Introducing GPTs *openai.com*. Viitattu 22.11.2023. (englanniksi)
10. ↑  Government of Iceland - How Iceland is using GPT-4 to preserve its language. *openai.com*. Viitattu 30.3.2023. (englanniksi)
11. ↑  David Karpf: Money Will Kill ChatGPT’s Magic *The Atlantic*.  21.12.2022. Viitattu 27.3.2023. (englanniksi)
12. ↑  What is ChatGPT and why does it matter? Here's what you need to know *ZDNET*. Viitattu 27.3.2023. (englanniksi)
13. ↑  Dan Milmo: ChatGPT reaches 100 million users two months after launch *The Guardian*.  2.2.2023. Viitattu 27.3.2023. (englanniksi)
14. ↑  Sofia Pitt: Google vs. ChatGPT: Here's what happened when I swapped services for a day *CNBC*. Viitattu 27.3.2023. (englanniksi)
15. ↑  ChatGPT Pro is coming: Here's what we know so far *ZDNET*. Viitattu 27.3.2023. (englanniksi)
16. ↑  Samantha Murphy Kelly: Real estate agents say they can't imagine working without ChatGPT now | CNN Business *CNN*.  28.1.2023. Viitattu 27.3.2023. (englanniksi)
17. ↑  Vitomir Kovanovic: The dawn of AI has come, and its implications for education couldn't be more significant *The Conversation*. Viitattu 27.3.2023. (englanniksi)
18. ↑  TechCrunch is part of the Yahoo family of brands *consent.yahoo.com*.  Arkistoitu 27.3.2023. Viitattu 27.3.2023.
19. ↑  Ian Bogost: ChatGPT Is About to Dump More Work on Everyone *The Atlantic*.  2.2.2023. Viitattu 27.3.2023. (englanniksi)
20. ↑  Even OpenAI has given up trying to detect ChatGPT plagiarism *Digital Trends*.  25.7.2023. Viitattu 22.11.2023. (englanniksi)
21. ↑  Introducing ChatGPT Plus *openai.com*. Viitattu 27.3.2023. (englanniksi)
22. ↑  These New Projects Show Just How Much More Powerful GPT-4 Is *Time*.  15.3.2023. Viitattu 27.3.2023. (englanniksi)
23. ↑  Bubeck, S.; Chandrasekaran, V.; Eldan, R.; Gehrke, J.; Horvitz, E.; Kamar, E.; Lee, P.; Lee, Y. T.; Li, Y.; Lundberg, S.; Nori, H. Palangi, H.; Ribeiro, M. T.; & Zhang, Y.: Sparks of Artificial General Intelligence: Early experiments with GPT-4.  *Ithaca: Cornell University Library, arXiv.org*, päivitetty versio v5; 13.4.2023.  Microsoft Research. Artikkeli ArXiv-sivustolla.  (englanniksi)
24. ↑  Nettiä järisyttävä tekoäly oppi uusia asioita – tässä se kuitenkin epäonnistuu *is.fi*. Viitattu 5.11.2023.
25. 1 2  Sébastien Bubeck, Varun Chandrasekaran, Ronen Eldan, Johannes Gehrke, Eric Horvitz, Ece Kamar, Peter Lee, Yin Tat Lee, Yuanzhi Li, Scott Lundberg, Harsha Nori, Hamid Palangi, Marco Tulio Ribeiro, Yi Zhang: Sparks of Artificial General Intelligence: Early experiments with GPT-4.  *arXiv:2303.12712 [cs]*, 24.3.2023. Artikkelin verkkoversio.
26. 1 2  AI Explained: 'Sparks of AGI' - Bombshell GPT-4 Paper: Fully Read w/ 15 Revelations *youtube.com*.  24.3.2023. Viitattu 27.3.2023. en-EN
27. ↑  ChatGPT plugins *openai.com*. Viitattu 27.3.2023. (englanniksi)
28. ↑  Introducing the ChatGPT app for iOS *openai.com*.  (englanniksi)
29. ↑  ChatGPT for Android is now available *theverge.com*.  27.7.2023. Viitattu 15.8.2023. (englanniksi)
30. ↑  ChatGPT bug leaked users' conversation histories *bbc.com*.  22.3.2023. Viitattu 26.1.2024. (englanniksi)
31. ↑  OpenAI fixes bug that exposed ChatGPT users’ chat histories *Al Jazeera*. Viitattu 26.1.2024. (englanniksi)
32. ↑  March 20 ChatGPT outage: Here’s what happened *openai.com*. Viitattu 26.1.2024. (englanniksi)
33. ↑  Samuel Greengard: ChatGPT: Understanding the ChatGPT AI Chatbot *eWEEK*.  29.12.2022. Viitattu 18.3.2023. (englanniksi)
34. ↑  Introducing ChatGPT *openai.com*. Viitattu 18.3.2023. (englanniksi)
35. ↑  ChatGPT[vanhentunut linkki]
36. 1 2  Benj Edwards: Sci-fi becomes real as renowned magazine closes submissions due to AI writers *arstechnica.com*.  21.2.2023. Viitattu 23.2.2023. (englanniksi)
37. ↑  Olivia O'Neill: Using ChatGPT isn’t just plagiarism, it’s something much worse *thegatewayonline.ca*. Viitattu 23.2.2023. (englanniksi)
38. 1 2  Alex Hern: AI-assisted plagiarism? ChatGPT bot says it has an answer for that *theguardian.com*.  31.12.2022. Viitattu 23.2.2023. (englanniksi)
39. ↑  James Vincent: As conservatives criticize ‘woke AI,’ here are ChatGPT’s rules for answering culture war queries *The Verge*.  17.2.2023. Viitattu 30.3.2023. (englanniksi)
40. ↑  How should AI systems behave, and who should decide? *openai.com*. Viitattu 30.3.2023. (englanniksi)
41. ↑  Hartmann, Jochen; Schwenzow, Jasper; Witte, Maximilian: The political ideology of conversational AI: Converging evidence on ChatGPT's pro-environmental, left-libertarian orientation.  *arXiv*, 2023. Tutkimus verkossa (PDF). Viitattu 20.1.2023.  (englanniksi)
42. ↑
43. ↑  Alka Jain: ChatGPT won't crack jokes on women & Indians, netizens left guessing why *livemint.com*.  12.2.2023. Viitattu 17.6.2023.
44. ↑  ChatGPT’s alter ego, Dan: users jailbreak AI program to get around ethical safeguards *theguardian.com*.  8.3.2023. Viitattu 17.6.2023.
45. ↑  ChatGPT DAN prompt: Unleash the real ChatGPT *ghacks.net*.  30.4.2023. Viitattu 17.6.2023.
46. ↑  How To 'Jailbreak' ChatGPT With The DAN 5.0 Prompt *piratewires.com*.  7.2.2023. Viitattu 17.6.2023.
47. ↑  Perrigo, Billy: AI Chatbots Are Getting Better. But an Interview With ChatGPT Reveals Their Limits *Time*.  5.12.2022.  Arkistoitu 7.12.2022. Viitattu 20.1.2023. (englanniksi)
48. ↑  GPT-4 *openai.com*. Viitattu 22.11.2023. (englanniksi)

Aiheesta muualla
----------------

* OpenAI:n kotisivut *openai.com*. Viitattu 20.1.2023. (englanniksi)
* ChatGPT, virallinen verkkosivusto *chat.openai.com*. Viitattu 20.1.2023. (englanniksi)

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| * n
* k
* m
OpenAI |
| --- |
|  |
| Tuotteet | 
* ChatGPT
* DALL-E
* GitHub Copilot
* OpenAI Five
* Sora
* Whisper

 |
|  |
| Kielimallit | 
* OpenAI Codex
* GPT-kielimalliperhe
	+ GPT-1
	+ GPT-2
	+ GPT-3
	+ GPT-4

 |
|  |
| Henkilöt | 
* Sam Altman
* Mira Murati
* Emmett Shear
* Bret Taylor
* Larry Summers
* Adam D'Angelo

 |
|  |
| Lisää aiheesta | 
* AI Dungeon
* Auto-GPT
* LangChain
* Microsoft 365 Copilot
* Microsoft Bing

 |

 |